Kelsey Grammer
Allen Kelsey Grammer (s. 21. helmikuuta 1955 Saint Thomas, Yhdysvaltain Neitsytsaaret) on yhdysvaltalainen näyttelijä. Hän on tullut tunnetuksi Suomessa tilannekomedia "Frasierin" Frasier Cranena ja "Simpsoneiden" Sideshow Bobin ääninäyttelijänä. Hän on myös työskennellyt kirjoittajana, ohjaajana ja tuottajana.
Courteney Cox
Courteney Bass Cox (s. 15. kesäkuuta 1964 Birmingham, Alabama) on yhdysvaltalainen näyttelijä, tuottaja ja käsikirjoittaja. Cox tunnetaan parhaiten Monica Gellerin roolista komediasarjassa "Frendit", Gale Weathersin roolista kauhuelokuvasarjassa "Scream" ja Jules Cobbin roolista televisiosarjassa "Puumanainen", josta hän ansaitsi myös ensimmäisen Golden Globe -ehdokkuutensa. Cox näytteli pääosaa myös televisiosarjassa "Dirt", jonka tuottajana hän toimi silloisen miehensä kanssa.